

PROJEKTS uz 08.04.2025.

vēlamais datums izskatīšanai: [Finanšu komiteja] 16.04.2025.

domē: 24.04.2025.

sagatavotājs: Everita Kāpa

ziņotājs: Everita Kāpa

LĒMUMS

Ādažos, Ādažu novadā

2025. gada 24.aprīlī **Nr.**«DOKREGNUMURS»

**Par atļauju savienot amatu A. Grīnvaldam**

Ādažu novada pašvaldības dome izskatīja pašvaldības Centrālās pārvaldes Juridiskās un iepirkumu nodaļas (turpmāk – JIN) jurista Agra Grīnvalda 2025. gada 8.aprīļa iesniegumu (reģ. Nr. ĀNP/1-21-2/25/206 (turpmāk – iesniegums)), ar lūgumu atļaut savienot Pašvaldības mantas iznomāšanas un atsavināšanas komisijas locekļa amatu un Ētikas komisijas priekšsēdētāja vietnieka amatu ar 2025. gada Pašvaldību domes vēlēšanu iecirkņa Nr. 779 komisijas priekšsēdētāja amatu, un konstatēja:

1. Ar domes 2022. gada 10. maija lēmumu Nr. 222 “Par Pašvaldības mantas iznomāšanas un atsavināšanas komisijas sastāva apstiprināšanu” A.Grīnvalds ievēlēts par Pašvaldības mantas iznomāšanas un atsavināšanas komisijas locekli. Atbilstoši likuma “Par interešu konflikta novēršanu valsts amatpersonu darbībā” (turpmāk – Likums) 4. panta otrajai daļai A. Grīnvalds šajā komisijā ir valsts amatpersona.
2. Ar domes 2022. gada 25. aprīļa lēmumu Nr. 171 “Par Ētikas komisijas izveidošanu” A.Grīnvalds ievēlēts Ētikas komisijas sastāvā. Ar Ētikas komisijas 2022. gada 14. jūnija lēmumu Nr. ĀNP/1-7-10-1/22/1 A.Grīnvalds iecelts Ētikas komisijas priekšsēdētāja vietnieka amatā. Kā Ētikas komisijas priekšsēdētāja vietnieks A. Grīnvalds nav valsts amatpersona Likuma 4. panta otras daļas izpratnē un šajā gadījumā amata savienošana nav nepieciešama.
3. Pašvaldības mantas iznomāšanas un atsavināšanas komisijas locekļa amats ir valsts amatpersonas amats Likuma 4. panta otrās daļas izpratnē, t.i., par valsts amatpersonām uzskatāmas arī personas, kurām, pildot amata pienākumus publiskas personas institūcijās, saskaņā ar normatīvajiem aktiem ir tiesības izdot administratīvos aktus, veikt uzraudzības, kontroles, izmeklēšanas vai sodīšanas funkcijas attiecībā uz personām, kas neatrodas to tiešā vai netiešā pakļautībā, kā arī pieņemt vai sagatavot lēmumus par publiskas personas mantas iegūšanu, tās nodošanu citu personu īpašumā, lietošanā vai valdījumā, atsavināšanu citām personām vai apgrūtināšanu ar lietu vai saistību tiesībām, kā arī finanšu līdzekļu sadalīšanu.
4. Saskaņā ar Likuma 1. panta pirmo punktu termins „amats” nozīmē arī darbu vai dienestu noteiktu pilnvaru ietvaros valsts vai pašvaldības iestādē, sabiedriskajā, politiskajā vai reliģiskajā organizācijā, kā arī komercsabiedrībā.
5. Saskaņā ar Likuma 6. panta pirmo daļu, valsts amatpersonai ir atļauts savienot valsts amatpersonas amatu ar citu amatu, ja ārējos normatīvajos aktos nav paredzēti valsts amatpersonas amata savienošanas ierobežojumi, savukārt minētā panta otrā daļa noteic, ja Likumā nav noteikti stingrāki ierobežojumi, valsts amatpersonai, ievērojot šā likuma [7.](https://likumi.lv/ta/id/61913#p7) panta otrajā, trešajā, ceturtajā, piektajā un sestajā daļā noteiktos speciālos amatu savienošanas ierobežojumus, ir atļauts savienot valsts amatpersonas amatu ne vairāk kā ar diviem citiem algotiem vai citādi atlīdzinātiem valsts amatpersonas amatiem vai amatiem citās publiskas personas institūcijās. Šajā daļā minētā amatu savienošana pieļaujama, ja tā nerada interešu konfliktu, nav pretrunā ar valsts amatpersonai saistošām ētikas normām un nekaitē valsts amatpersonas tiešo pienākumu pildīšanai.
6. Likuma 7. panta sestajā daļā noteikts, ka 4. panta otrajā daļā minētā amatpersona, kurai šajā pantā vai citā likumā nav noteikti īpaši amata savienošanas nosacījumi, papildus šā likuma 6. panta ceturtajā daļā noteiktajam var savienot valsts amatpersonas amatu tikai ar amatu arodbiedrībā, kā arī citu amatu, uzņēmuma līguma, pilnvarojuma izpildi vai saimniecisko darbību individuālā komersanta statusā vai reģistrējoties Valsts ieņēmumu dienestā kā saimnieciskās darbības veicējam saskaņā ar likumu "Par iedzīvotāju ienākuma nodokli", ja šī savienošana nerada interešu konfliktu un ir saņemta attiecīgās publiskas personas iestādes vadītāja vai viņa pilnvarotas personas rakstveida atļauja.
7. Dome ir iecēlusi A.Grīnvaldu par Pašvaldības mantas iznomāšanas un atsavināšanas komisijas locekli, līdz ar to atzīstams, ka dome ir institūcija, kas ir kompetenta sniegt atļauju A.Grīnvaldam savienot amatus.
8. Saskaņā ar Likuma 8.1panta piekto daļu valsts amatpersonai (institūcijai), saņemot lūgumu atļaut valsts amatpersonas amatu savienot ar citu amatu, ir pienākums izvērtēt, vai amatu savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai. Likuma 1. panta 5. punktā noteikts, ka interešu konflikts ir situācija, kurā valsts amatpersonai, pildot valsts amatpersonas pienākumus, jāpieņem lēmums vai jāpiedalās lēmuma pieņemšanā, vai jāveic citas ar valsts amatpersonas statusu saistītas darbības, kas ietekmē vai var ietekmēt šīs valsts amatpersonas, tās radinieku vai darījumu partneru personiskās vai mantiskās intereses.
9. Izvērtējot A.Grīnvalda kā Pašvaldības mantas iznomāšanas un atsavināšanas komisijas locekļa pienākumus un kompetenci kopsakarā ar Pašvaldību domes vēlēšanu likumā un 09.01.2025. instrukcijā Nr. 1 “Pašvaldību domes vēlēšanu iecirkņa komisijas darbības instrukcija” noteiktās vēlēšanu iecirkņa komisijas funkcijas un kompetenci, secināms, ka šo amatu savienošana ar vēlēšanu iecirkņa Nr. 779 komisijas priekšsēdētāja amatu 2025. gada Pašvaldību domes vēlēšanu laikā pati par sevi interešu konfliktu nerada, kā arī nav pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai. Arīdzan iesniegumā A.Grīnvalds apliecina, ka norādīto amatu savienošana neradīs interešu konfliktu, nebūs pretrunā ar amatpersonai saistošām ētikas normām un nekaitēs tiešo amata pienākumu pildīšanai.

Tādējādi secināms, ka nepastāv tiesiski šķēršļi amatu savienošanai. Turklāt atbilstoši Likuma regulējumam, valsts amatpersona pati ir atbildīga par interešu konflikta nepieļaušanu. Tāpēc, neraugoties uz kompetentās institūcijas doto atļauju savienot amatus, A.Grīnvaldam ir pienākums jebkurā brīdī izvērtēt interešu konflikta iespējamību, ja, pildot pašvaldības komisiju locekļa amatus 2025. gada Pašvaldību domes vēlēšanu laikā pastāv iespēja, ka viņš var nonākt interešu konflikta situācijā.

Pamatojoties uz likuma “Par interešu konflikta novēršanu valsts amatpersonu darbībā” 4. panta otro daļu, 6. panta pirmo un otro daļu, 7. panta sesto daļu, 8.1 panta piekto un septīto daļu, Pašvaldību likuma 10. panta pirmās daļas 21. punktu, kā arī Finanšu komitejas 2025. gada 16. aprīļa atzinumu, Ādažu novada pašvaldības dome

**NOLEMJ:**

Atļaut Agrim GRĪNVALDAM savienot Pašvaldības mantas iznomāšanas un atsavināšanas komisijas locekļa amatu ar 2025. gada Pašvaldību domes vēlēšanu iecirkņa Nr. 779 komisijas priekšsēdētāja amatu.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

iesniedzējam@

Everita Kāpa, 25762764